MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

vyhlášky Ministerstva zdravotníctva Slovenskej republiky, ktorou sa ustanovujú minimálne požiadavky na byty nižšieho štandardu, na ubytovacie zariadenia a náležitosti prevádzkového poriadku ubytovacích zariadení							                                                                                    ´

Podnet:

§  14 ods. 4 zákona č. ……/2005 Z.z. o verejnom zdravotníctve a o zmene a doplnení niektorých zákonov 		Obsah materiálu:

1.	Návrh vyhlášky

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 

Vyhláška 
Ministerstva zdravotníctva Slovenskej republiky 
č...../2005,

ktorou sa ustanovujú minimálne požiadavky na byty nižšieho štandardu, na ubytovacie zariadenia a náležitosti prevádzkového poriadku ubytovacích zariadení

Ministerstvo zdravotníctva Slovenskej republiky podľa §  14 ods. 4 zákona č. ……/2005 Z.z. o verejnom zdravotníctve a o zmene a doplnení niektorých zákonov ustanovuje:

§ 1
Predmet úpravy

Touto vyhláškou sa ustanovujú
a)	najnižšie hygienické požiadavky na obytnú plochu a úžitkovú plochu, denné osvetlenie  
a vybavenie bytov  v bytových domoch 1)  ( ďalej len „byt nižšieho štandardu!),
b)	hygienické požiadavky na vnútorné prostredie, priestorové usporiadanie a funkčné 
členenie, vybavenie a prevádzku ubytovacích zariadení,2)
c)	náležitosti prevádzkového poriadku ubytovacích zariadení.2)

§ 2
Najnižšie hygienické požiadavky na byty 
nižšieho štandardu

(1) Obytná plocha  bytu 3 nižšieho štandardu je najmenej 12 m2 na užívateľa a 6 m2 na každú  ďalšiu osobu žijúcu s ním v domácnosti. Úžitková plocha bytu 3) nižšieho štandardu je 
najmenej 18 m2   na užívateľa 0,5 m2   na každú ďalšiu osobu žijúcu s ním v domácnosti.

	(2) Činiteľ dennej osvetlenosti 4)  v byte nižšieho štandardu môže byť  znížený najviac o 10 %.
	(3) Najnižšie vybavenie bytu  nižšieho štandardu  tvoria umývadlo, sprchovací kút, splachovací záchod, zariadenie na prípravu  teplej úžitkovej vody , vykurovacie telesá na lokálne  vykurovanie obytných miestností a priestor s technickou možnosťou inštalovania  zariadenia na varenie.

Hygienické požiadavky na ubytovacie  
zariadenia
§ 3

(1)	Požiadavky  na plochu izieb ubytovacích zariadení (ďalej len „izba“), svetlú výšku izieb , počet izieb v ubytovacích bunkách , počet ubytovaných a základné  vybavenie izieb sú uvedené v tabuľke.

1)	§ …. zákona Národnej rady Slovenskej republiky  č. …… o verejnom zdravotníctve
2)	§ …. zákona Národnej rady Slovenskej republiky  č. ….  .  o verejnom zdravotníctve
3)	STN 73 4301 budovy na bývanie
4)	STN 73 0580-1 Denné osvetlenie budov, Časť I – Základné požiadavky, STN 73 0580-2 Denné osvetlenie budov , Časť II – Denné  osvetlenie obytných budov.

	Druh ubytovacieho zariadenia 	
	Ubytovacie zariadenie s časovo neobmedzeným  ubytovaním	Ubytovacie zariadenie s časovo obmedzeným  ubytovaním	Ubytovacie zariadenie s časovo obmedzeným  ubytovaním nižšieho štandardu	
Plocha jednoposteľových  izieb	
najmenej  10 m2	
najmenej  8m2	
-
	
Plocha  viacposteľových izieb	na jedného ubytovaného  najmenej najmenej  8 m2

v izbe najviac dvaja ubytovaní

v ubytovacej bunke najviac štyri lôžka

v ubytovacej bunke najviac dve izby	na jedného ubytovaného  najmenej najmenej  8 m2

v izbe najviac štyria ubytovaní

v ubytovacej bunke najviac osem lôžok

v ubytovacej bunke najviac tri izby	na jedného ubytovaného  najmenej najmenej  6 m2

v izbe najviac desať  ubytovaných

	Druh ubytovacieho zariadenia 	
	Ubytovacie zariadenie s časovo neobmedzeným  ubytovaním	Ubytovacie zariadenie s časovo obmedzeným  ubytovaním	Ubytovacie zariadenie s časovo obmedzeným  ubytovaním nižšieho štandardu	
Svetlá výška  izieb	
najmenej  260 cm	
najmenej  260 cm	
 najmenej  230 cm
	
Základné vybavenie izieb	stále lôžko pre každého ubytovaného

spoločný stôl v každej izbe

stolička pre každého ubytovaného 

dvojdielna skriňa pre každého ubytovaného

odkladací priestor na lôžkoviny

päť kombinovaných ramienok na šaty

nádoba na odpadky

zrkadlo 	stále lôžko pre každého ubytovaného

spoločný stôl v každej izbe

stolička pre každého ubytovaného 

jednodielna skriňa pre každého ubytovaného

odkladací priestor na lôžkoviny

päť kombinovaných ramienok na šaty

nádoba na odpadky

zrkadlo 	stále lôžko pre každého ubytovaného

spoločný stôl v každej izbe

stolička pre každého ubytovaného 

jednodielna skriňa pre každého ubytovaného

nástenný vešiak 

           

               -

nádoba na odpadky

                -	
	na každé lôžko :

nočný stolík

nočná lampa

matrac alebo podložka z hygienicky neškodného materiálu

plachta

poduška  a obliečka 

prikrývka a obliečka 
	na každé lôžko :

nočný stolík

nočná lampa

matrac alebo podložka z hygienicky neškodného materiálu

plachta

poduška  a obliečka 

prikrývka a obliečka	na každé lôžko :

              -

              -

matrac alebo podložka z hygienicky neškodného materiálu

plachta

poduška  a obliečka 

prikrývka a obliečka	

	(2) Na účely tejto vyhlášky  sa ubytovacou bunkou  rozumie časť ubytovacieho zariadenia, ktorú tvoria dve  alebo tri  izby, spoločná predsieň a zariadenia na osobnú hygienu.
	
(3)	Do plochy ubytovacích  miestností  sa nezapočítava plocha vstavaných skríň.

(4)	Vzdialenosť pozdĺžnej strany alebo čelnej strany postele od telesa ústredného kúrenia  je najmenej 40 cm, vzdialenosť  pozdĺžnej  strany a čelnej  strany postele od vonkajšej  steny je najmenej 40 cm a vzdialenosť dvoch pozdĺžnych strán susediacich  postelí musí byť najmenej 80 cm.

(5)  Ubytovacie miestnosti  možno vybaviť poschodovými  posteľami len výnimočne, v ubytovacích zariadeniach  s časovo obmedzeným ubytovaním  nižšieho štandardu  a ak svetlá výška ubytovacích   miestností je najmenej 260 cm.  V takýchto prípadoch sa horné lôžko  vybaví zábranou,  nepriepustnou podložkou pod matracom a prístup k hornému  lôžku  sa zabezpečí rebríkom.

§ 4

(1)	V ubytovacích zariadeniach sa zriaďuje
a)	osobitná miestnosť s predsienkou alebo samostatná kabína v umyvárni na vypranie osobnej bielizne a odevov a primerane aj priestorov na sušenie a žehlenie osobnej bielizne a odevov,
b)	sklad inventáru a oddelený sklad na čistú bielizeň a špinavú bielizeň s možnosťou vetrania,
c)	priestor s možnosťou vetrania, prípadne lodžia na čistenie odevov a obuvi na každom podlaží,
d)	miestnosť s možnosťou vetrania na ukladanie pracovných pomôcok na upratovanie vybavená výlevkou.

(2)	V ubytovacích zariadeniach pre viac ako 50 osôb sa zriaďujú najmenej dve spoločenské miestnosti.
(3)	Požiadavky na plochu a vybavenie spoločných priestorov ubytovacích zariadení sú uvedené v tabuľke.

	Druh ubytovacieho zariadenia 	
	Ubytovacie zariadenie s časovo neobmedzeným  ubytovaním	Ubytovacie zariadenie s časovo obmedzeným  ubytovaním	Ubytovacie zariadenie s časovo obmedzeným  ubytovaním nižšieho štandardu	
Spoločenská miestnosť	
1 m2 na ubytovaného	
1 m2 na ubytovaného 	
0,33m2 na ubytovaného
	
Študovňa	              -

 	1 m2 na ubytovaného, maximálna plocha jednej miestnosti 36m2

 	                -
         	
Kuchynka	na každom podlaží

jeden dvojvarič na  10 ubytovaných

chladnička

dvojdrez na umývanie riadu

skrinka na suché potraviny	na každom podlaží

jeden dvojvarič na  10 ubytovaných

chladnička

dvojdrez na umývanie riadu

skrinka na suché potraviny	

jeden dvojvarič na  10 ubytovaných

chladnička

dvojdrez na umývanie riadu

skrinka na suché potraviny
kuchynka sa zriaďuje len v ubytovacích zariadeniach nižšieho štandardu určených pre rodiny s deťmi	
Miestnosť na vypranie osobnej bielizne a odevov	jedno umývadlo najviac na 20 ubytovaných

jedna práčka najviac na 20 ubytovaných	jedno umývadlo najviac na 20 ubytovaných

jedna práčka najviac na 30 ubytovaných	jedno umývadlo najviac na 30 ubytovaných

jedna práčka  na ubytovacie zariadenie	

§ 5

(1)	V ubytovacích zariadeniach sa zriaďujú zariadenia na osobnú hygienu, ktorými sú umyvárne a záchody so samostatným vchodom z predsiene ubytovacej bunky alebo spoločné umyvárne a spoločné záchody pre viac ubytovacích miestností oddelené pre mužov a ženy,  so samostatným vchodom z chodby ubytovacieho zariadenia. Spoločné umyvárne sa riešia tak, aby neboli spojené priechodom so spoločnými záchodmi. Vchod do spoločných záchodov a spoločných umyvární sa rieši tak, aby zabraňoval pohľadu dovnútra.
(2)	Umývadlá sa vybavia miešacou batériou s prívodom teplej vody a studenej vody, poličkou na odkladanie toaletných potrieb a zrkadlom.
(3)	Sprchy sa umiestňujú v uzatvorených kabínach a  polouzavretých kabínach. V ubytovacích zariadeniach pre ženy sa sprchovacie kabíny vybavia ručnou sprchou. Sprchovacie kabíny sa vybavia poličkami na odkladanie mydla a na vhodnom mieste aj vešiakmi na zavesenie odevu a uteráku.
(4)	Vzdialenosti vybavenia zariadení na osobnú hygienu ustanovuje slovenská technická norma.5)
(5)	Požiadavky na vybavenie zariadení na osobnú hygienu podľa druhu ubytovacích zariadení a počtu ubytovaných sú uvedené v tabuľke.

	Druh ubytovacieho zariadenia 	
	Ubytovacie zariadenie s časovo neobmedzeným  ubytovaním	Ubytovacie zariadenie s časovo obmedzeným  ubytovaním	Ubytovacie zariadenie s časovo obmedzeným  ubytovaním nižšieho štandardu	
jedno umývadlo s tečúcou teplou a studenou vodou	najviac na 4 ubytovaných	najviac na 4 ubytovaných	najviac na 10 ubytovaných	
jedna sprcha 	najviac na 4 ubytovaných	najviac na 4 ubytovaných	najviac na 15 ubytovaných	
vaňa (len v ubytovacích bunkách)	najviac na 4 ubytovaných	-	-	
vanička na umývanie nôh (len v spoločných umyvárňach)	najviac na 20 ubytovaných	najviac na 20 ubytovaných	najviac na 30 ubytovaných	
jeden bidet (len v spoločných umyvárňach)	najviac na 30 ubytovaných	najviac na 30 ubytovaných	-	
jedna záchodová misa	najviac na 4 ženy	najviac na 4 ženy	najviac na 10 žien	
jedna záchodová misa	najviac na 6 mužov	najviac na 6 mužov	najviac na 15 mužov	
jeden pisoár	najviac na 10 mužov	najviac na 10 mužov	najviac na 20 mužov	

§ 6

(1)	Ak súčasťou ubytovacieho zariadenia je zariadenie spoločného stravovania alebo jeho časť, zriaďuje sa pre ubytovacie zariadenie samostatný vchod riešený tak, aby ubytovacie priestory neboli obťažované pachmi a výparmi.
(2)	Ak je v ubytovacom zariadení vyčlenená miestnosť na izoláciu chorých, umiestni sa na najnižšom podlaží a vybaví zariadením na osobnú hygienu.

§ 7

(1)	Steny predsiení ubytovacích buniek, chodieb, schodíšť, zariadení na osobnú hygienu, kuchyniek a spoločných priestorov podľa § 4 ods.1 sa opatria na miestach, na ktorých môže dôjsť k ich znečisteniu, umývateľným povrchom. Ostatná plocha stien a steny iných miestností sa vymaľujú. Maľovanie a základná oprava všetkých umývateľných povrchov sa vykonáva najmenej raz za dva roky.
(2)	Podlahy miestností v ubytovacích zariadeniach sa zabezpečujú tak, aby boli ľahko čistiteľné, hladké, bez škár a nešmykľavé a podlahy v spoločných umyvárňach a sprchovacích kabínach aj vyspádované k odpadovej mriežke. Na podlahy v sprchovacích kabínach možno použiť len rohože z plastických hmôt. 

§ 8

(1)	Všetky priestory ubytovacieho zariadenia sa denne upratujú, zariadenia na osobnú hygienu denne umývajú a dezinfikujú. Rohože pod sprchami sa najmenej raz za týždeň vydrhnú kefou a dezinfikujú. Najmenej raz za štvrťrok sa vykoná všeobecné upratovanie spojené s umytím okien, dverí, svietidiel a s vyprášením matracov a prikrývok.
(2)	Výmena posteľnej bielizne sa uskutočňuje podľa potreby, najmenej však raz za 14 dní a vždy pri zmene ubytovaného. Poškodená a opotrebovaná posteľná bielizeň sa vyradí z používania.
(3)	V ubytovacom zariadení sa umiestni na vhodnom a dostupnom mieste lekárnička prvej pomoci, ktorej vybavenie sa priebežne dopĺňa.

§ 9
Náležitosti prevádzkového poriadku ubytovacích zariadení

(1)	Prevádzkový poriadok ubytovacieho zariadenia obsahuje
a)	identifikačné údaje prevádzkovateľa ubytovacieho zariadenia,
b)	druh a spôsob poskytovania ubytovacích služieb,
c)	podmienky prevádzky a zásady ochrany zdravia ubytovaných a zamestnancov ubytovacieho zariadenia,
d)	spôsob skladovania a manipulácie s posteľnou bielizňou a frekvenciu jej výmeny,
e)	spôsob a frekvenciu bežného upratovania a celkového upratovania ubytovacieho zariadenia,
f)	postup pri dezinfekcii a jej frekvenciu v zariadeniach na osobnú hygienu,
g)	spôsob odstraňovania tuhého odpadu, frekvenciu vyprázdňovania odpadových nádob, ich čistenia a dezinfekcie.
(2)	Prevádzkový poriadok ubytovacieho zariadenia sa sprístupní na vhodnom a viditeľnom mieste.

§ 10
Zrušovacie ustanovenie

	Zrušuje sa  vyhláška Ministerstva  zdravotníctva Slovenskej republiky z 8.júla 2002, ktorou sa ustanovujú  najnižšie hygienické požiadavky na byty v bytových domoch , hygienické požiadavky na ubytovacie zariadenia a náležitosti prevádzkového poriadku ubytovacích zariadení   uverejnená pod č. 505/2002 Zbierky zákonov, v čiastke 195.

§ 11
Účinnosť

Táto vyhláška nadobúda účinnosť …..